Brian Daniel Pintado

Brian Daniel Pintado Álvarez (Cuenca, 1995eko uztailaren 29a) atletismoan martxa proban lehiatzen den ekuadortar kirolaria da. 2024ko Parisko Olinpiar Jokoetan urrezko domina bakarka eta zilarrezkoa bikoteka eskuratu zituen.

 Ibilbidea 
Gaztaroan kirol ugari probatu zituen eta David anaiak animatuta martxa egiten hasi zen. 2008an, 11 urte zituela, Hego Amerikako eskolarteko Jokoetan txapelduna izan zen eta 2011n gazte mailako Munduko Txapelketan hamargarren egin zuen. 

2014 eta 2015 artean kirola uztekotan egon zen baina semea jaio ondoren berriz ekin zion eta Rio de Janeiroko Olinpiar Jokoetan hartu zuen parte. 37. postuan gelditu zen.

2018ko eta 2019ko Panamerikar Jokoetan 20 km martxa probak irabazi zituen eta azken garaipen horrekin Tokioko Olinpiar Jokoetarako sailkatu zen. Tokion 12. amaitu zuen.

2023an Budapesten jokaturiko Munduko Txapelketan zilarrezko domina eskuratu ondoren 2024ko Parisko Olinpiar Jokoetan txapeldun olinpikoa izan zen 20 km martxan. Horretaz gain zilarrezko domina eskuratu zuen Glenda Morejónekin jokaturiko 35 km martxa errelebotan.

 Nazioarteko palmaresa 
Olinpiar JokoakUrteaLekuaDominaProba2024Paris 20 km martxa2024Paris 35 km martxa talde mistoaMunduko TxapelketaUrteaLekuaDominaProba2023Budapest 35 km martxaPanamerikar JokoakUrteaLekuaDominaProba2018Cochabamba 20 km martxa2019Lima 20 km martxa

 Erreferentziak 

 Kanpo estekak 

Kategoria:Olinpiar Jokoetako urrezko dominadunak atletismoan
Kategoria:Ekuadorko atletak
Kategoria:2016ko Udako Olinpiar Jokoetako atletak
Kategoria:2020ko Udako Olinpiar Jokoetako atletak
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak